Publication: Magyar Közlöny
Issue: MK-2010-191 (Year: 2010, Number: 191)
Era: contemporary
Section: 2010. évi CLI. törvény
Paragraph Index: 1117

c) a (3a) bekezdést követõen a szöveg a következõ bekezdéssel egészül ki: „(3b) A Bolgár Köztársaságnak és Romániának a megállapodásban szerzõdõ félként való részvételérõl szóló jegyzõkönyv hatálybalépésétõl az (1b) bekezdésben említett idõszak végéig Svájc – a harmadik országokra vonatkozó teljes kvótáján belül – ezen új tagállamok olyan állampolgárai vonatkozásában, akik Svájcban munkavállalók vagy önálló vállalkozók, évente (pro rata temporis) minimális számú új tartózkodási engedélyt (*) tesz hozzáférhetõvé a következõ ütemezésnek megfelelõen: Határidõ | Az egy évnek megfelelõ, vagy azt meghaladó idõtartamra szóló engedélyek száma | A négy hónapnál hosszabb, de egy évnél rövidebb idõtartamra szóló engedélyek száma | az elsõ év végéig | 362 | 3620 | a második év végéig | 523 | 4987 | a harmadik év végéig | 684 | 6355 | a negyedik év végéig | 885 | 7722 | az ötödik év végéig | 1046 | 9090 | (*) Ezeket az engedélyeket a megállapodás 10. cikkében említett kvótákon felül kell megadni, amely kvótákat a megállapodás aláírásának idõpontjában (1999. június 21.) tagállami állampolgárságú, vagy az e megállapodáshoz csatolt 2004. évi jegyzõkönyv révén Szerzõdõ Féllé vált tagállamok állampolgárságával rendelkezõ munkavállalók és önálló vállalkozók részére tartják fenn. Ezeket az engedélyeket a Svájc és az új tagállamok között már fennálló kétoldalú gyakornokcsere-megállapodások alapján megadott engedélyeken felül kell megadni.”;

Source: https://magyarkozlony.hu/hivatalos-lapok/b18a7b155bf74b7b507b68746bfb5d1404966140/dokumentumok/0944f0403f3ce236fb8ebd6fed20a94658522985/letoltes